b'\n_START_ARTICLE_\nJosip Osana\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval na Razdrtem, v Ljubljani, Novi vasi na Blokah in Zagorju pri Pivki, med letoma 1897\xe2\x80\x931905 pa II. dr\xc5\xbeavno gimnazijo v Ljubljani, nato je na Dunaju \xc5\xa1tudiral klasi\xc4\x8dno filologijo (1905\xe2\x80\x931910) in leta 1912 opravil profesorski izpit ter se aprila 1912 zaposlil na I. dr\xc5\xbeavni gimnaziji v Ljubljani. V \xc4\x8dasu \xc5\xa1tudija na Dunaju je opravil tudi izpit iz slovenske stenografije. Pisal je \xc4\x8dlanke o pomenu gr\xc5\xa1kega pouka na srednjih \xc5\xa1olah in sodeloval pri Brada\xc4\x8devi Gr\xc5\xa1ki slovnici za srednje \xc5\xa1ole (Lj. 1919). Pripravil je Na\xc4\x8drt zakona o srednjih \xc5\xa1olah v kraljevini SHS (1922) ter pregledal stenogramske priloge k obema deloma Novakove Slovenske stenografije I. in II. del (1921/1922).'